stanford-oval/wikipedia huggingface dataset:
รายชื่อตัวละครในมายฮีโร่ อคาเดเมีย
วิลเลิน > วิลเลินอื่น ๆ

อาคากุโระ ชิโซเมะ (赤黒 血染),สเตน
มีอัตลักษณ์เลือดแข็งตัว สามารถทำให้เหยื่ออยู่ในสภาพอัมพาตชั่วคราวได้ด้วยการกินเลือดเพียงเล็กน้อย ระยะเวลาในการเป็นอัมพาตจะแตกต่างกันไปตามกรุ๊ปเลือด เขาถูกขโมยอัตลักษณ์และฆ่าตายโดยออลฟอร์วัน
โทบิตะ ดันจูโร่ (飛田 弾柔郎),เจนเทิลคริมินัล
มีอัตลักษณ์ความยืดหยุ่น สามารถทำให้ทุกสิ่งที่สัมผัสมีความยืดหยุ่นเหมือนกับยาง ภายหลังไทม์สคิปของศึกสุดท้ายก็ได้กลายเป็นสามีของลาบราวา และร่วมกันก่อตั้ง เจลอิงค์ (GeL Inc.) ซึ่งเป็นบริษัททางด้านไอที
ไอบะ มานามิ (相場 愛美),ลาบราวา
มีอัตลักษณ์ความรัก เมื่อเธอกระซิบบอกรักให้แก่คนผู้ที่เธอรักที่สุด คนผู้นั้นจะได้รับพลังเพิ่มขึ้นชั่วขณะ ยิ่งความรักของเธอรุนแรงเท่าไหร่ พลังที่ได้รับก็จะมากขึ้นเท่านั้น โดยเฉพาะเมื่อใช้ในเวลาคับขัน พลังจะยิ่งเพิ่มขึ้นอย่างมาก ภายหลังไทม์สคิปของศึกสุดท้ายก็ได้กลายเป็นภรรยาของเจนเทิล และร่วมกันก่อตั้ง เจลอิงค์ (GeL Inc.) ซึ่งเป็นบริษัททางด้านไอที
ทัตสึมิ ไคนะ (筒美 火伊那),เลดี้นากองท์
มีอัตลักษณ์ไรเฟิล สามารถเปลี่ยนแขนเป็นกระบอกปืนโดยสร้างกระสุนจากเส้นผมที่สามารถควบคุมความแข็งและทิศทางที่ยิงออกไป และอัตลักษณ์แอร์วอร์คที่ได้รับจากออลฟอร์วัน ซึ่งสามารถลอยตัวเพื่อเคลื่อนไหวกลางอากาศได้
ดูเพิ่ม

มายฮีโร่ อคาเดเมีย
น้ำตกธารสวรรค์ (จังหวัดเลย)

น้ำตกธารสวรรค์ ในจังหวัดเลย
น้ำตกธารสวรรค์ ตั้งอยู่ในเขตอุทยานแห่งชาติภูกระดึง ตำบลนาแห้ว อำเภอนาแห้ว จังหวัดเลย จัดเป็นน้ำตกขนาดเล็ก มีความสูงประมาณ 15 เมตร เป็นน้ำตกที่ใกล้ตัวอำเภอมากที่สุด (ประมาณ 800 เมตร) สามารถเดินทางโดยรถยนต์เข้าถึงบริเวณน้ำตกได้
เค็นชิ โยเนซุ

| เค็นชิ โยเนซุ |
| --- | --- |
ฉายา: ฮาจิ (ハチ)
เกิด:  (1991-03-10) มีนาคม 10, 1991 (33 ปี) โทกูชิมะ, ประเทศญี่ปุ่น
ที่เกิด: ประเทศญี่ปุ่น
แนวเพลง: เจป็อป ร็อก
อาชีพ:  นักดนตรี  นักร้อง  นักแต่งเพลง  โปรดิวเซอร์เพลง  จิตรกรภาพประกอบ 
เครื่องดนตรี:  เสียงร้อง  กีต้าร์  กีตาร์เบส  โวคาลอยด์  ฮัตสึเนะ มิกุ  เม็กปอยด์  กลอง 
ช่วงปี: พ.ศ. 2552–ปัจจุบัน
ค่ายเพลง:  ยูนิเวอร์แซล ซิกม่า  บัลลูม  โซนี่ มิวสิค เรคคอร์ด  เอสเอ็มอี เรคคอร์ด [ja] 

เว็บไซต์: reissuerecords.net
นักดนตรี
เค็นชิ โยเนซุ (ญี่ปุ่น: 米津玄師; โรมาจิ: Yonezu Kenshi) เป็นนักดนตรี, นักร้อง, นักแต่งเพลง, โปรดิวเซอร์เพลง และจิตรกรภาพประกอบชาวญี่ปุ่น เขาเริ่มสร้างผลงานโดยใช้นามแฝงว่า ฮาจิ (ハチ) ตั้งแต่ พ.ศ. 2552 จนกระทั่งใน พ.ศ. 2555 เขาได้เปลี่ยนไปใช้ชื่อจริงแทนการใช้นามแฝง รวมถึงการใช้เสียงของตนเองในการสร้างสรรค์ผลงาน เขามีในยอดขายแผ่นในประเทศญี่ปุ่นกว่า 4.2 ล้านแผ่นและแบบดิจิทัลกว่า 7 ล้านก๊อปปี้
ชีวประวัติ > การเปิดตัวกับค่ายใหญ่

ในเดือนมีนาคม พ.ศ. 2554 โยเนซุและนักดนตรีอีก 7 คน ได้ก่อตั้งค่ายเพลงอิสระชื่อ Ballom ขึ้นมา เพื่อขยายโอกาสทางการดนตรีของนักดนตรีบนอินเทอร์เน็ต เขาเปิดตัวอัลบั้มแรกของเขาในชื่อ Diorama ในปี พ.ศ. 2555 เปิดตัวได้อันดับที่ 6 ขายได้กว่า 45,000 ก๊อปปี้ กลายเป็นการออกอัลบั้มที่ใหญ่ที่สุดของค่าย และเป็นหนึ่งในผู้ชนะรางวัล CD Shop Awards ครั้งที่ 5 ซึ่งเป็นรางวัลที่โหวตโดยพนักงานจากร้านเพลง ต่อมาเขาได้รับเลือกให้เป็นศิลปินภายใต้สังกัด Universal Sigma และเดบิวต์ในเดือนพฤษภาคม พ.ศ. 2556 ด้วยซิงเกิล "Santa Maria" รวมถึงเปลี่ยนแปลงตัวเองเพื่อให้สามารถทำงานร่วมกับนักดนตรีคนอื่น ๆ ได้
ในวันที่ 28 ตุลาคม พ.ศ. 2556 โยเนซุได้เผยแพร่เพลงโวคาลอยด์เพลงใหม่ชื่อ "Donut Hole" (ドーナツホール) นับเป็นเวลา 2 ปีครึ่งตั้งแต่ที่เขาเผยแพร่เพลงโวคาลอยด์ครั้งล่าสุด โดยครั้งนี้ใช้วงดนตรีสดและเสียงร้องของกูมิ ต่อมาในวันที่ 23 เมษายน พ.ศ. 2557 โยเนซุออกอัลบั้มที่สอง มีชื่อว่า Yankee ตามด้วยคอนเสิร์ตครั้งแรกของเขาในวันที่ 27 มิถุนายน ปีเดียวกัน ต่อมาเพลง "Eine Kleine" ที่เขาเขียนขึ้น ถูกนำไปใช้ในแคมเปญเชิงพาณิชย์ของโตเกียวเมโทรในปี 2557
เขามีชื่อเสียงมากขึ้นเรื่อย ๆ พร้อมกับการเปิดตัวอัลบั้ม Bremen ในปี 2558 และ Bootleg ในปี 2560 โดยมีเพลงซิงเกิลฮิต อย่าง "อูจิอาเงะฮานาบิ", "Loser", "Orion" และ "Peace Sign" เป็นต้น ต่อมาอัลบั้ม Bootleg ได้รับรางวัลอัลบั้มแห่งปีในงานเจแปนเรคคอร์ดอะวอร์ดครั้งที่ 60 และทำให้โยเนซุกลายเป็นดาราดังระดับชาติ
ในวันที่ 31 ธันวาคม พ.ศ. 2561 โยเนซุได้เปิดตัวทางโทรทัศน์ในรายการ เอ็นเอชเค โคฮากุอูตะกัซเซ็ง ครั้งที่ 69 ซึ่งเป็นงานมหกรรมส่งท้ายปีและเป็นหนึ่งในรายการเพลงที่มีชื่อเสียงที่สุดของญี่ปุ่น เขาแสดงเพลง Lemon ซึ่งเป็นหนึ่งในเพลงของเขาที่มีชื่อเสียงมากที่สุดใน พ.ศ. 2561 แบบสดจากเมืองโทกูชิมะซึ่งเป็นบ้านเกิดของเขา นับเป็นครั้งแรกที่รายการ โคฮากุอูตะกัซเซ็ง ออกอากาศจากจังหวัดโทกูชิมะ นอกจากนี้ เพลง อูจิอาเงะฮานาบิ และ Paprika ที่โปรดิวซ์โดยโยเนซุก็ถูกนำมาแสดงในงานอีกด้วย
ในปี พ.ศ. 2562 โยเนซุได้เขียนเพลง "มาจิไงซางาชิ" ขึ้นมาสำหรับนักร้องชื่อ มาซากิ ซูดะ และได้รับรางวัล Best Pop Video ในงาน 2019 MTV Video Music Awards Japan ต่อมาเมื่อทาง Billboard Japan เผยแพร่แผนภูมิประจำปี เพลง Uma to Shika และ Machigai Sagashi อยู่ที่ 5 และ 6 ตามลำดับ เขายังได้รับรางวัล Special Award จากงานเจแปนเรคคอร์ดอะวอร์ดครั้งที่ 61 ซึ่งจัดขึ้นเมื่อวันที่ 30 ธันวาคม และเพลง "Paprika" ก็ได้รับรางวัล Grand Prix อีกด้วย การที่อิทธิผลของเขาได้แผ่ขยายไปสู่ประเทศจีน ทำให้ในปีเดียวกันมีการจัดคอนเสิร์ตในต่างประเทศขึ้นเป็นครั้งแรกที่ประเทศจีนและประเทศไต้หวัน
เพลงที่เขาร่วมเขียนกับวงบอยแบนด์อาราชิ อย่าง "ไคท์" ถูกใช้เป็นเพลงประกอบการรายงานข่าวโอลิมปิกฤดูร้อน 2020 ของเอ็นเอชเค ในวันที่ 7 สิงหาคม พ.ศ. 2563 เขาได้เข้าแสดงเพลงในบัลบั้ม Stray Sheep (2563) ใน Fortnite's Party Royale ซึ่งได้ปล่อยบัลบั้มไปเมื่อ 2 วันก่อน ต่อมาในเดือนธันวาคม เขาเป็นหนึ่งในห้าผู้รับรางวัล Special Achievement Award ในงาน Japan Record Awards ครั้งที่ 62 ในปี 2565 โยเนซุได้ปล่อยเพลง "Kick Back" ซึ่งถูกใช้เป็นเพลงเปิดของอนิเมะเรื่องเชนซอว์แมน ในปีถัดมา โยเนซุได้ปล่อยซิงเกิล "Tsuki wo miteita - Moongazing" (สึกิโวะมิเตอิตะ) สำหรับใช้เป็นเพลงประกอบในวิดีโอเกมไฟนอลแฟนตาซี XVI  รวมทั้งเพลง "ชิคีวงิ" ในฐานะเพลงประกอบภาพยนตร์ของฮายาโอะ มิยาซากิเรื่องเด็กชายกับนกกระสา
ผลงานเพลง

Diorama (2555)
Yankee (2557)
Bremen (2558)
Bootleg (2560)
Stray Sheep (2563)
รางวัลและการได้รับเสนอชื่อเข้ารับรางวัล

| ปี | รางวัล | หมวดหมู่ | ผลงานที่ได้รับการเสนอชื่อ/ผลงาน | ผลลัพธ์ | อ้างอิง |
| --- | --- | --- | --- | --- | --- |
| 2013 | CD Shop Awards ครั้งที่ 5 | รางวัลผู้เข้ารอบสุดท้าย Finalist Award | Diorama | ชนะ |  |
| 2015 | CD Shop Awards ครั้งที่ 7 | รางวัลผู้เข้ารอบสุดท้าย Finalist Award | Yankee | ชนะ |  |
| 2015 | Japan Record Awards ครั้งที่ 57 | รางวัลอัลบั้มยอดเยี่ยม Excellent Album Award | Bremen | ชนะ |  |
| 2016 | Space Shower Music Awards | ศิลปินชายยอดเยี่ยม Best Male Artist |  | เสนอชื่อเข้าชิง |  |
| 2016 | CD Shop Awards ครั้งที่ 8 | รางวัลผู้เข้ารอบสุดท้าย Finalist Award | Bremen | ชนะ |  |
| 2017 | Space Shower Music Awards | ศิลปินชายยอดเยี่ยม Best Male Artist |  | เสนอชื่อเข้าชิง |  |
| 2017 | Crunchyroll Anime Awards | เพลงเปิดยอดเยี่ยม Best Opening | "Peace Sign"  (จากอนิเมะเรื่อง มายฮีโร่ อคาเดเมีย ซีซัน 2) | ชนะ |  |
| 2018 | Japan Record Awards | รางวัลพิเศษ Special Award |  | ชนะ |  |
| 2018 | Japan Record Awards | อัลบั้มแห่งปี Album of the Year | Bootleg | ชนะ |  |
| 2018 | Billboard Japan Music Award | ศิลปินแห่งปี Artist of the year |  | ชนะ |  |
| 2018 | 32nd Japan Gold Disc Award | เพลงแห่งปีโดยยอดดาวน์โหลด Song of the Year by Download | "อูจิกาเงะฮานาบิ" (ร่วมกับ ดาโอโกะ) | ชนะ |  |
| 2018 | Space Shower Music Awards | เพลงแห่งปี Song of the Year | "อูจิกาเงะฮานาบิ" (ร่วมกับ ดาโอโกะ) | ชนะ |  |
| 2018 | Space Shower Music Awards | ศิลปินชายยอดเยี่ยม Best Male Artist |  | ชนะ |  |
| 2018 | Space Shower Music Awards | ความร่วมมือยอดเยี่ยม Best Collaboration | "ฮาอิโระโทะอาโอะ" (ร่วมกับ มาซากิ ซูดะ) | ชนะ |  |
| 2018 | CD Shop Awards ครั้งที่ 10 | รางวัลชนะเลิศ Grand Prize | Bootleg | ชนะ |  |
| 2018 | MTV VMAJ | วิดีโอยอดเยี่ยมแห่งปี Best Video of the Year | "Lemon" | ชนะ |  |
| 2018 | MTV VMAJ | วิดีโอจากศิลปินชายยอดเยี่ยม Best male video | "Lemon" | ชนะ |  |
| 2018 | Television Drama Academy Awards ครั้งที่ 96 | เพลงประกอบยอดเยี่ยม Best Theme Song | "Lemon" | ชนะ |  |
| 2018 | International Drama Festival in Tokyo | รางวัลเพลงประกอบ Theme Song Award | "Lemon" | ชนะ |  |
| 2019 | Space Shower Music Awards | เพลงแห่งปี Song of the Year | "Lemon" | ชนะ |  |
| 2019 | Space Shower Music Awards | ศิลปินชายยอดเยี่ยม Best Male Artist |  | ชนะ |  |
| 2019 | Television Drama Academy Awards ครั้งที่ 102 | เพลงประกอบยอดเยี่ยม Best Theme Song | "อูมะโทะชิกะ" | ชนะ |  |
| 2019 | Japan Record Awards | รางวัลพิเศษ Special Award |  | ชนะ |  |
| 2020 | Japan Gold Disc Award ครั้งที่ 34 | รางวัลพิเศษ Special Awards |  | ชนะ |  |
| 2020 | Space Shower Music Awards | ศิลปินชายยอดเยี่ยม BEST MALE ARTIST |  | ชนะ |  |
| 2020 | MTV VMAJ | วิดีโอจากศิลปินชายยอดเยี่ยม Best Male Video | "คันเด็ง" | ชนะ |  |
| 2020 | ACC TOKYO CREATIVITY AWARDS | ส่วนสร้างสรรค์สื่อ - Grand Prix Media Creative Section - Grand Prix | "คันเด็ง" | ชนะ |  |
| 2020 | Japan Record Awards ครั้งที่ 62 | รางวัลพิเศษ Special Award |  | ชนะ |  |
| 2020 | Billboard Japan Music Awards | อัลบั้มยอดเยี่ยมแห่งปี Top album of the Year | Stray Sheep | ชนะ |  |
นิวยอร์ก เอ็กซ์เซลซิเยอร์

| --- | --- |

ชื่อย่อ: NYXL
ก่อตั้ง: 12 กรกฎาคม 2560
ลีก: โอเวอร์วอตช์ลีก
ดีวิชั่น: แอตแลนติก
ประวัติทีม: นิวยอร์ก เอ็กซ์เซลซิเยอร์ 2560-ปัจจุบัน
ที่ตั้ง:  นิวยอร์ก ซิตี้ รัฐนิวยอร์ก สหรัฐอเมริกา
สี: ดำ, น้ำเงิน, แดง      
เจ้าของ: สเตอร์ลิง วีซี
หัวหน้าผู้ฝึกสอน: ยู "Pavane" ฮยุน ซัง
แชมป์: 0
อันดับ 1 ลีก: 1 (2018)
อันดับ 1 ดิวิชัน: 1 (2018)
อันดับ 1 ช่วง: 2 ช่วง 1: — ช่วง 2: 2018 ช่วง 3: 2018 ช่วง 4: —
เว็บไซต์: เว็บไซต์ทางการ
นิวยอร์ก เอ็กซ์เซลซิเยอร์ (อังกฤษ: New York Excelsior) หรือเรียกโดยย่อว่า  NYXL เป็นทีมกีฬาอีสปอร์ตโอเวอร์วอตช์สัญชาติอเมริกา มีฐานอยู่ที่เมืองนิวยอร์ก ซิตี้ รัฐนิวยอร์ก สหรัฐอเมริกา ซึ่งปัจจุบันลงเล่นอยู่ในฤดูกาลปกติของโอเวอร์วอตช์ลีก (OWL) นิวยอร์ก เอ็กซ์เซลซิเยอร์เป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับเจ็ดที่ได้รับการเปิดตัวอย่างเป็นทางการโดยแอคติวิชั่นบลิซซาร์ด ถือครองการบริหารงานโดยสเตอร์ลิง วีซีผู้เป็นเจ้าของทีม ซึ่งยังเป็นเจ้าของทีมเบสบอลลีกอเมริกัน นิวยอร์กเมทส์ อีกด้วย
ทะเบียนรายชื่อ

หมายเหตุ: ธงที่แสดงชาติของทีมนั้นถูกกำหนดโดยข้อกำหนดการมีคุณสมบัติของบลิซซาร์ด ซึ่งอาจมีผู้เล่นที่ไม่มีสัญชาติซึ่งกำหนดโดยบลิซซาร์ด
ทะเบียนรายชื่อ > บัญชีผู้เล่นปัจจุบัน

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง |
| --- | --- | --- | --- | --- | --- |
| 2 | Ark | ฮง ย็อน จุน (홍연준) |  โซล เกาหลีใต้ | สนับสนุน |  เซ็นสัญญาเมื่อวันที่ 30 ตุลาคม 2560 |
| 7 | Mano | คิม ดง กยู (김동규) |  ปูซาน เกาหลีใต้ | แท็งก์ |  เซ็นสัญญาเมื่อวันที่ 30 ตุลาคม 2560 |
| 8 | Fl0w3R | ฮวัง ย็อน โอ (황연오) |  อินช็อน เกาหลีใต้ | ทำความเสียหาย |  เซ็นสัญญาเมื่อวันที่ 29 ตุลาคม 2561 |
| 9 | Saebyeolbe | พัก จง รยอล (박종렬) |  ยังจู เกาหลีใต้ | ทำความเสียหาย |  เซ็นสัญญาเมื่อวันที่ 30 ตุลาคม 2560 |
| 10 | Libero | คิม แฮ ซ็อง (김해성) |  อันยาง เกาหลีใต้ | ทำความเสียหาย |  เซ็นสัญญาเมื่อวันที่ 30 ตุลาคม 2560 |
| 11 | Meko | คิม แท ฮง (김태홍) |  ปูซาน เกาหลีใต้ | แท็งก์ |  เซ็นสัญญาเมื่อวันที่ 30 ตุลาคม 2560 |
| 21 | Pine | คิม โด ฮย็อน (김도현) |  โซล เกาหลีใต้ | เฟล็กซ์ |  เซ็นสัญญาเมื่อวันที่ 30 ตุลาคม 2560 |
| 31 | Nenne | ช็อง ย็อง วัน (정연관) |  แทแบ็ก เกาหลีใต้ | ทำความเสียหาย |  เซ็นสัญญาเมื่อวันที่ 8 พฤศจิกายน 2561 |
| 44 | JJoNak | บัง ซ็อง ฮย็อน (방성현) |  โอซัน เกาหลีใต้ | สนับสนุน |  เซ็นสัญญาเมื่อวันที่ 30 ตุลาคม 2560 |
| 97 | Anamo | ช็อง แท ซ็อง (정태성) |  โพฮัง เกาหลีใต้ | สนับสนุน |  เซ็นสัญญาเมื่อวันที่ 30 มีนาคม 2561 |
ทะเบียนรายชื่อ > อดีตผู้เล่น

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง | ระยะเวลา |
| --- | --- | --- | --- | --- | --- | --- |
| 1 | Janus | ซง จุน ฮวา (Song Jun-hwa) (송준화) |  โซล เกาหลีใต้ | แท็งก์ |  เซ็นสัญญาเมื่อวันที่ 30 ตุลาคม 2560  ปล่อยตัวเมื่อวันที่ 1 กันยายน 2561 | 306 วัน |
ทะเบียนรายชื่อ > การคัดตัวเข้าเล่นในลีกออลสตาร์

รายชื่อผู้เล่นของนิวยอร์ก เอ็กซ์เซลซิเยอร์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม

ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
Ark (ฮง ย็อน จุน) – 2018*
JJonak (บัง ซอง ฮย็อน) – 2018*
Libero (คิม แฮ ซุง) – 2018
Mano (คิม ดง กยู) – 2018
Meko (คิม แท ฮง) – 2018
Pine (คิม โด ฮยุน) – 2018*
Saebyeolbe (พัก จง รยอล) – 2018*
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | เริ่ม | สิ้นสุด | ระยะเวลา | อ้างอิง | หมายเหตุ |
| --- | --- | --- | --- | --- | --- | --- |
| Pavane | ยู ฮยุน ซัง (Yu Hyun-sang) | 30 ตุลาคม 2560 | ยังอยู่ในตำแหน่ง |  |  |  |
ทีมอาคาเดมี

วันที่ 20 กุมภาพันธ์ 2561 นิวยอร์ก เอ็กซ์เซลซิเยอร์ออกแถลงอย่างเป็นทางการเกี่ยวกับชื่อทีมและทะเบียนผู้เล่นในทีมอาคาเดมีของตน โดยใช้ชื่อ XL2 Academy
ทีมอาคาเดมี > ทะเบียนผู้เล่น

| ชื่อเล่น | ชื่อจริง | สัญชาติ | ตำแหน่ง |
| --- | --- | --- | --- |
| Mangachu | เลียม แคมพ์เบลล์ (Liam Campbell) |  แคนาดา | DPS |
| Nenne | ย็อน ควัน จ็อง (Yeon-kwan Jeong) |  เกาหลีใต้ | DPS |
| Midnight | ไมค์ ไรอัน (Mike Ryan) |  สหรัฐ | Flex |
| Cloneman16 | James D'Arcangelo |  สหรัฐ | Tank |
| Adam | อดัม เอ็คเคิล (Adam Eckel) |  สหรัฐ | Support |
| Goliath | แอนโทนี ปิเอโตร (Anthony Pietro) |  สหรัฐ | Support |
ชินารดี อนุพงษ์ภิชาติ

| ชินารดี อนุพงษ์ภิชาติ |
| --- | --- |
ไฟล์:60f93ac50f3c965380756eb2e7637eba.jpg
เกิด: 3 กรกฎาคม พ.ศ. 2548 (19 ปี) จังหวัดนนทบุรี ประเทศไทย
ชื่ออื่น: ใยไหม
การศึกษา: โรงเรียนสารสาสน์วิเทศราชพฤกษ์ โรงเรียนสวนกุหลาบวิทยาลัย นนทบุรี มหาวิทยาลัยศรีนครินทรวิโรฒ
อาชีพ: นางแบบ นักแสดง
ปีปฏิบัติงาน: พ.ศ. 2551–ปัจจุบัน
ผลงานเด่น: ไข่ตุ๋น - ลิขิตเสน่หา (2554)   โบตั๋น - สื่อรักสัมผัสหัวใจ (2555)   หนูดี - บาปรักทะเลฝัน (2560)   จินตนา (วัยเด็ก) - วาสนารัก (2563)
ชินารดี อนุพงษ์ภิชาติ (เกิด 3 กรกฎาคม พ.ศ. 2548) ชื่อเล่น ใยไหม เป็นนางแบบและนักแสดงชาวไทย มีชื่อเสียงเป็นที่รู้จักจาก โฆษณา TVC, เบบี้มายด์, ครีมอาบน้ำ ละครโทรทัศน์เรื่อง ลิขิตเสน่หา รับบท "ไข่ตุ๋น" และ ละคร วาสนารัก รับบท "จินตนา" (รุ่นลูกตอนเด็ก)
ประวัติ

ชินารดี เกิดเมื่อวันที่ 3 กรกฎาคม พ.ศ. 2548 ที่ จังหวัดนนทบุรี เป็นบุตรของ นาง ณฐวรรณ อนุพงษ์ภิชาติ และ นาย ไพรัชช์ อนุพงษ์ภิชาติ   ในปี 2550-2559 ใยไหมศึกษาอยู่   โรงเรียนสารสาสน์วิเทศราชพฤกษ์   โดยใยไหมเคยเข้าประกวด M&C Baby Contest 2008 (รางวัลชนะเลิศ) และ หนูน้อย ALACTA 2008 (รางวัลชนะเลิศ) ต่อมาในปี 2560 ใยไหมได้สอบเข้า โรงเรียนสวนกุหลาบวิทยาลัย นนทบุรี  และต่อมาในปี 2566 เข้าศึกษาระดับปริญญาตรีที่ สาขาวิชาการแสดงและการกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ
วงการบันเทิง

ชินารดี ได้เริ่มเข้าวงการจากการประกวด M&C Baby Contest 2008 คว้ารางวัลชนะเลิศ และรางวัลชนะเลิศ หนูน้อย ALACTA 2008  และโฆษณา Babi Mild ต่อจากนั้นชินารดี ก็ได้เป็นที่รู้จักมากขึ้นในละครเรื่อง ‘ลิขิตเสน่หา’ ในบท ไข่ตุ๋น จนกระทั่งใน พ.ศ. 2564 เธอได้เซ็นสัญญาเป็นนักแสดงสังกัดช่องวัน 31 โดยมีผลงานในฐานะนักแสดงช่องวันเรื่องแรกคือ The Player รัก เป็น เล่น ตาย และเรื่องต่อมาคือ Across The Sky ลัดฟ้าล่าฝัน รับบทเป็น เบสท์ คู่กับ ปลื้ม ธยศทรณ์ ไวยฉัยยา
ผลงานการแสดง > ละครโทรทัศน์

| ปี | เรื่อง | บทบาท |
| --- | --- | --- |
| 2552 | ปลาไหลป้ายแดง  | (รับเชิญ) |
| 2553 | พระจันทร์ลายพยัคฆ์  | เดือนฉาย (รับเชิญ) |
| 2554 | ลิขิตเสน่หา  | ไข่ตุ๋น |
| 2554 | หมูแดง  | หมูแดง (ตอนเด็ก) |
| 2554 | ป่านางเสือ  | พฤกษา/ดาว (วัยเด็ก) |
| 2555 | บ่วง  | ศรัย (ไลล่า) |
| 2555 | มนต์รักแก้บน  | น้ำอบ |
| 2555 | กู้ภัยหัวใจแหวว  | หญ้าหวาน |
| 2556 | ยัยบุญกับหมอทึ่ม  | ลูกหมี |
| 2556 | ยมบาลเจ้าขา  | พลอย (รับเชิญ) |
| 2556 | มัจจุราชสีน้ำผึ้ง  | รจนาไฉน (เพื่อน) (ตอนเด็ก) |
| 2556 | The Sixth Sense สื่อรักสัมผัสหัวใจ ซีซั่น 2 | โบตั๋น ธรรมวัฒน์ |
| 2556 | อีสา-รวีช่วงโชติ  | หม่อมราชวงศ์หญิงสิริพรรณราย รวีวาร (หญิงจิ๋ม) (ตอนเด็ก) |
| 2556 | นักสู้มหากาฬ | ณัฐชา (ตอนเด็ก) |
| 2557 | นางกลางไฟ | มะปราง (ตอนเด็ก) |
| 2557 | บ่วงมาร  | ชมปราง (วัยเด็ก) |
| 2558 | กลกิโมโน  | ฮานะ (รับเชิญ) |
| 2558 | ลูกผู้ชายพันธุ์ดี  | เร (รับเชิญ) |
| 2558 | ดอกซ่อนชู้ |  |
| 2558 | Kiss Me รักล้นใจนายแกล้งจุ๊บ   | จูน |
| 2558 | สุภาพบุรุษซาตาน  | หนูตุ่น (วัยเด็ก) |
| 2558 | สะใภ้จ้าว  | สาลิน ภักดีนฤนาถ (สา) (ตอนเด็ก) |
| 2559 | มือปราบสายเดี่ยว  | จิดาภา สกุลเจริญทรัพย์ (จีจี้) (วัยเด็ก) |
| 2559 | วัยใสยกกำลัง 10 ตอน เด็กไม่เอาถ่าน | ณดี |
| 2559 | คงกระพันนารี  | วรมัย (วัยเด็ก) |
| 2559 | เงาอโศก  | ปิยะฉัตร ประกายพรึก  (ปี่) (ตอนเด็ก) |
| 2560 | บาปรักทะเลฝัน‬  | หนูดี |
| 2560 | แผนร้ายลงท้ายว่ารัก | คคนางค์ (หนูฟ้า) (ตอนเด็ก) |
| 2561 | I Sea U ฉันรักทะเล...ที่มีเธอ  | ทะเล (วัยเด็ก) |
| 2561 | ดั่งพรหมลิขิตรัก | การะเกด (วัยเด็ก) |
| 2561 | เด็กใหม่ Girl from Nowhere | แวว (รับเชิญ) |
| 2562 | ลูกเหล็กเด็กชอบยก | นุ่น (วัยเด็ก) |
| 2563 | วาสนารัก | จินตนา โค้วพิสุทธิ์ (จิน) (วัยเด็ก) |
| 2564 | The Player รัก เป็น เล่น ตาย | พี่สาวของอีฟ (รับเชิญ) |
| 2566 | Across The Sky ลัดฟ้าล่าฝัน | เบสท์ |
| 2566 | สายลับสะบัดช่อ | คุณหนูพิ้งค์ |
| 2567 | เกมรักปาฏิหาริย์ | จ๋า (รับเชิญ) |
| 2568 | กรงการเวก | หม่อมหลวงพิมพ์เนตร สุริยกานต์ (คุณพิมพ์) |
ผลงานการแสดง > ซีรีส์ ซิทคอม และอื่นๆ

| ปี | เรื่อง | ตอน | บทบาท |
| --- | --- | --- | --- |
| 2560 | หวานใจนายหุ่นยนต์ |  | น้ำหวาน (รับเชิญ) |
| 2561 | ฟ้ามีตา | ตอน ขำไม่ออก | โอ๋ |
| 2565 | เลิฟ@นาย |  | ใบบัว |
| 2565 | โรงเรียนผีมีอยู่ว่า | ตอนที่ 3 : สวย | ดาว |
| 2566 | Shadow เงา/ล่า/ตาย |  | ชะเอม |
ผลงานการแสดง > ภาพยนตร์ / ภาพยนตร์สั้น

| ปี | เรื่อง | บทบาท |
| --- | --- | --- |
| 2554 | ศพเด็ก 2002 | ใยไหม |
| 2557 |  บ้านขังวิญญาณ | เชอร์รี่ |
| 2558 |  ละติจูดที่ 6  | ฝ้ายฟู |
| 2563 | หลุด (The Leked) ตอน Chapter 1 น้องช่วยตัวเองเป็นไหม? | หลินหลิน |
| 2565 | 16ห้าว19เดือด | เนม |
ผลงานเพลง > เพลง

| --- | --- |

ปี: เพลง
2555: 7 วันฉันรักเธอ
2556: คำถามหัวใจ 
2563: สบายดีไหม 
2566: You're My First Love
แหล่งข้อมูลอื่น

ชินารดี อนุพงษ์ภิชาติที่อินสตาแกรม
โยอาโซบิ

| โยอาโซบิ |
| --- | --- |
ที่เกิด:  ญี่ปุ่น
แนวเพลง: เจป็อป
ช่วงปี: ค.ศ. 2019 (2019)–ปัจจุบัน
ค่ายเพลง: โซนี่มิวสิกเอ็นเตอร์เทนเมนต์เจแปน

สมาชิก:  อายาเซะ (แต่งเพลง)  อิกูระ (ร้องนำ) 

เว็บไซต์: www.yoasobi-music.jp
โยอาโซบิ (อังกฤษ: YOASOBI) เป็นวงดนตรีสัญชาติญี่ปุ่นประกอบด้วยสมาชิกสองคน ได้แก่อายาเซะ โปรดิวเซอร์เพลงโวคาลอยด์ และอิกูระ (ริระ อิกูตะ) นักร้องและนักแต่งเพลง สโลแกนประจำวงได้แก่ "จากนิยายสู่ดนตรี" (ญี่ปุ่น: 小説を音楽にする; โรมาจิ: shōsetsu o ongaku ni suru) โดยผลงานเพลงของวงดัดแปลงจากงานเขียน โดยในช่วงแรกนั้นมาจากเรื่องสั้นที่เผยแพร่ทางเว็บไซต์ Monogatary ซึ่งเป็นของโซนี่มิวสิกเอ็นเตอร์เทนเมนต์เจแปน หลังจากนั้นจึงมีผลงานเพลงที่ดัดแปลงจากวรรณกรรมที่ยาวขึ้นเช่นนวนิยายหรือมังงะ
ชื่อวง "โยอาโซบิ" มาจากคำว่า "夜遊び" ซึ่งแปลว่าความบันเทิงยามค่ำคืน โดยอายาเซะเลือกชื่อนี้เพื่อต้องการทดลองความท้าทายใหม่ ผลงานเดี่ยวของอายาเซะและอิกูระเปรียบเสมือนกับเวลากลางวัน ส่วนผลงานร่วมกันในฐานะโยอาโซบิเปรียบเสมือนกับเวลากลางคืน
ประวัติ

สมาชิกทั้งสองคนของโยอาโซบิต่างมีผลงานดนตรีมาก่อน อายาเซะเริ่มอัปโหลดเพลงทางเว็บไซต์ Niconico ตั้งแต่เดือนธันวาคม ค.ศ. 2018 โดยผลงานเพลงแรกของอายาเซะคือ เซ็นเต็นเซแอสซอลต์เกิร์ล (ญี่ปุ่น: 先天性アサルトガール; อังกฤษ: Sentensei Assault Girl) ก่อนที่จะเผยแพร่อีพีชื่อ ยูเรโตเกียว (ญี่ปุ่น: 幽霊東京; โรมาจิ: Yūrei Tōkyō) ในเดือนพฤศจิกายน ค.ศ. 2019 ซึ่งได้รับความนิยมเป็นอันดับที่สามบนชาร์ตอัลบั้มของไอทูนส์ ในขณะที่อิกูระมีผลงานอีพีในฐานะริระ อิกูตะ (ญี่ปุ่น: 幾田りら; โรมาจิ: Rira Ikuta) ซึ่งเป็นชื่อจริงของเธอจำนวนสองอัลบั้ม ได้แก่ รีไรซ์ ใน ค.ศ. 2017 และ จูกบ็อกซ์ ใน ค.ศ. 2019
ผลงานแรกในฐานะโยอาโซบิได้แก่ โยรุนิคาเกรุ ซึ่งดัดแปลงจากเรื่องสั้น แทนาทอสโนะยูวากุ ของมาโยะ โฮชิโนะซึ่งเผยแพร่ทางเว็บไซต์ Monogatary มิวสิกวิดีโอเพลงโยรุนิคาเกรุเผยแพร่ครั้งแรกเมื่อวันที่ 16 พฤศจิกายน ค.ศ. 2019 ซึ่งมีผู้เข้าชมทางยูทูบถึง 10 ล้านครั้งภายในห้าเดือน และได้รับความนิยมในทิกท็อกด้วยเช่นกัน ซิงเกิลเพลงดังกล่าวออกจำหน่ายเมื่อวันที่ 15 ธันวาคมปีเดียวกันและได้รับความนิยมสูงสุดทั้งทางสปอทิฟายและไลน์มิวสิก ก่อนที่โยรุนิคาเกรุจะขึ้นสู่อันดับสูงสุดบนชาร์ตบิลบอร์ดเจแปนฮอต 100ในวันที่ 1 มิถุนายนปีถัดมา และยังได้อันดับสูงสุดบนชาร์ตประจำปีของบิลบอร์ดเจแปนฮอต 100 ซึ่งเป็นครั้งแรกที่เพลงอันดับสูงสุดบนชาร์ตประจำปีบิลบอร์ดเจแปนฮอต 100 ไม่มีจำหน่ายในรูปแบบซีดี
หลังจากที่ซิงเกิลแรกประสบความสำเร็จอย่างสูง ทั้งคู่ได้เผยแพร่ซิงเกิลที่สอง อาโนะยูเมะโอะนาซตเตะ ในวันที่ 18 มกราคม ค.ศ. 2020 ซึ่งดัดแปลงจากเรื่องสั้น ยูเมะโนะชิซูกุโทะโฮชิโนะฮานะ ของโซตะ อิชิกิ ถัดมาในวันที่ 20 เมษายนปีเดียวกัน โยอาโซบิได้ออกทีเซอร์ของซิงเกิลที่สาม เฮลเซียน โดยดัดแปลงจากนวนิยาย โซเระเดโมะ แฮปปีเอนด์ ของชุงกิ ฮาชิซูเมะ ซึ่งเป็นครั้งแรกที่โยอาโซบิเขียนเพลงจากผลงานของนักเขียนอาชีพ ในขณะที่สองซิงเกิลก่อนหน้านั้นมาจากผลงานของนักเขียนสมัครเล่น เฮลเซียนเผยแพร่อย่างเป็นทางการเมื่อวันที่ 11 พฤษภาคม จากนั้นในช่วงครึ่งหลังของ ค.ศ. 2020 ทั้งคู่ยังมีผลงานซิงเกิลอีกสามซิงเกิล ได้แก่ ทาบุง (20 กรกฎาคม) กุนโจ (1 กันยายน) และฮารูกะ (18 ธันวาคม)
โยอาโซบิขึ้นแสดงเพลงโยรุนิคาเกรุในงานประชันเพลงประเพณีเอ็นเอชเค โคฮากุอูตะกัสเซ็งครั้งที่ 71 ในวันสิ้นปี ค.ศ. 2020 ซึ่งนอกจากจะเป็นการเข้าร่วมแสดงในงานโคฮากุครั้งแรกแล้ว ยังเป็นการแสดงสดครั้งแรกของพวกเขาด้วย
อัลบั้มอีพี เดอะบุก ออกวางจำหน่ายครั้งแรกในวันที่ 6 มกราคม ค.ศ. 2021 ซึ่งเป็นการเผยแพร่ผลงานผ่านสื่อที่จับต้องได้เป็นครั้งแรกด้วย เดอะบุกประกอบด้วยซิงเกิล 6 ซิงเกิลที่ผ่านมารวมกับซิงเกิลใหม่อีก 3 ซิงเกิลได้แก่ อังกอร์, เอพิล็อก (เพลงเปิด) และ โพรล็อก (เพลงปิด) อีพีเดอะบุกออกจำหน่ายวันเดียวกับซิงเกิลที่เจ็ด ไคบุตสึ เผยแพร่ทางอินเทอร์เน็ต ไคบุตสึยังเป็นเพลงเปิดของซีรีส์อนิเมะ บีสตาร์ ซีซันที่สองด้วย ในขณะที่ซิงเกิลที่แปด ยาซาชีซูอิเซ ซึ่งเป็นเพลงปิดของซีรีส์เดียวกันเผยแพร่ในอีกสองสัปดาห์ถัดมา และออกวางจำหน่ายเป็นซิงเกิลแบบหน้าเอสองหน้าในวันที่ 24 มีนาคม ค.ศ. 2021
โยอาโซบิเปิดเว็บไซต์แฟนคลับ "คลับโยอาโซบิ" (ญี่ปุ่น: CLUB 夜遊; โรมาจิ: Club Yoasobi) ในวันที่ 20 มกราคม ค.ศ. 2021 และประกาศว่าจะจัดแสดงคอนเสิร์ตเป็นครั้งแรกชื่อ คีปเอาต์เทียเตอร์ ในวันที่ 14 กุมภาพันธ์ คอนเสิร์ตดังกล่าวจัดขึ้นในอาคารที่กำลังก่อสร้างบริเวณอาคารชินจูกุมิลาโนเดิมในย่านชินจูกุ และแพร่ภาพไปยังผู้ชมออนไลน์ประมาณกว่า 40,000 คน
สมาชิก

อายาเซะ – แต่งเพลง เรียบเรียง โปรดิวเซอร์ สังเคราะห์เสียง คีย์บอร์ด และแซมพลิง
อิกูระ – ร้องนำ
ซากูโระ มิโซฮางิ – คีย์บอร์ด คอรัส
AssH – กีตาร์
โฮโนโงมุ – กลอง
ฮิการุ ยามาโมโตะ – เบส
ผลงานเพลง > อีพี

| ชื่ออีพี | รายละเอียด | อันดับชาร์ตสูงสุด> ออริคอน  | อันดับชาร์ตสูงสุด> บิลบอร์ดเจแปน  | ยอดขาย |
| --- | --- | --- | --- | --- |
| เดอะบุก (อังกฤษ: The Book) |  ออกจำหน่าย: 6 มกราคม ค.ศ. 2021  รูปแบบ: ซีดี ดาวน์โหลด และสตรีมมิง | 2 | 2 |  ญี่ปุ่น: 152,352 |
ผลงานเพลง > ซิงเกิล

| ชื่อซิงเกิล | ปี | งานเขียนต้นฉบับ | อันดับชาร์ตสูงสุด> ออริคอน  | อันดับชาร์ตสูงสุด> บิลบอร์ดเจแปน  | อันดับชาร์ตสูงสุด> บิลบอร์ดเวิลด์  | อันดับชาร์ตสูงสุด> บิลบอร์ดโกลบอล  | อันดับชาร์ตสูงสุด> บิลบอร์ดโกลบอลนอกสหรัฐ  | ยอดขาย | การรับรอง | อัลบั้ม |
| --- | --- | --- | --- | --- | --- | --- | --- | --- | --- | --- |
| "โยรุนิคาเกรุ" (ญี่ปุ่น: 夜に駆ける; โรมาจิ: Yoru ni Kakeru) | 2019 | โฮชิโนะ, มาโยะ. แทนาทอสโนะยูวากุ. | 1 | 1 | — | 16 | 6 |  ญี่ปุ่น: 695,627  ทั่วโลก: 27,000 |  RIAJ: ดับเบิลแพลทินัม (ดิจิทัล)  แพลทินัม (สตรีมมิง) | เดอะบุก |
| "อาโนะยูเมะโอะนาซตเตะ" (ญี่ปุ่น: あの夢をなぞって; โรมาจิ: Ano Yume o Nazotte) | 2020 | อิชิกิ, โซตะ. ยูเมะโนะชิซูกุโทะโฮชิโนะฮานะ. | 12 | 32 | — | — | — |  ญี่ปุ่น: 18,794 |  RIAJ: ทอง (สตรีมมิง) | เดอะบุก |
| "เฮลเซียน" (ญี่ปุ่น: ハルジオン; โรมาจิ: Harujion อังกฤษ: Halzion) | 2020 | ฮาชิซูเมะ, ชุงกิ. โซเรเดโมะแฮปปีเอนด์. | 5 | 10 | — | — | 125 |  ญี่ปุ่น: 80,578 |  RIAJ: ทอง ดิจิทัล  แพลทินัม (สตรีมมิง) | เดอะบุก |
| "ทาบุง" (ญี่ปุ่น: たぶん; โรมาจิ: Tabun) | 2020 | ชินาโนะ. ทาบุง. | 8 | 15 | — | — | — |  ญี่ปุ่น: 28,896 |  RIAJ: ทอง (สตรีมมิง) | เดอะบุก |
| "กุนโจ" (ญี่ปุ่น: 群青; โรมาจิ: Gunjō) | 2020 | ทีมครีเอทีฟอัลฟอร์ต. อาโอะโอะมิตากะนิ. | 1 | 6 | 14 | 44 | 15 |  ญี่ปุ่น: 110,676 |  RIAJ: ทอง ดิจิทัล  ทอง (สตรีมมิง) | เดอะบุก |
| "ฮารูกะ" (ญี่ปุ่น: ハルカ; โรมาจิ: Haruka) | 2020 | ซูซูกิ, โอซามุ. สึกิโอจิ. | 3 | 17 | — | — | 121 |  ญี่ปุ่น: 29,153 |  RIAJ: เงิน (สตรีมมิง) | เดอะบุก |
| "ไคบุตสึ" (ญี่ปุ่น: 怪物; โรมาจิ: Kaibutsu) | 2021 | อิตางากิ, พารุ. จิบุนโนะมูเนะนิจิบุนโนะมิมิโอะโอชิอาเตเตะ. | 1 | 6 | — | 87 | 39 |  ญี่ปุ่น: 131,595 |  RIAJ: เงิน (สตรีมมิง) | ยังไม่รวมอัลบั้ม |
| "ยาซาชีซูอิเซ" (ญี่ปุ่น: 優しい彗星; โรมาจิ: Yasashii Suisei) | 2021 | อิตางากิ, พารุ. ชิชิซะรีวเซงุนโนะมามะนิ. | 1 | 19 | — | — | 97 |  ญี่ปุ่น: 53,264 |  | ยังไม่รวมอัลบั้ม |
"—" หมายถึงผลงานที่ไม่ติดอันดับหรือไม่ได้เผยแพร่ในพื้นที่นั้น
ผลงานเพลง > โพรโมชันนัลซิงเกิล

| ชื่อซิงเกิล | ปี | งานเขียนต้นฉบับ | อันดับชาร์ตสูงสุด> ออริคอน  | อันดับชาร์ตสูงสุด> บิลบอร์ดเจแปน  | อันดับชาร์ตสูงสุด> บิลบอร์ดโกลบอล  | อันดับชาร์ตสูงสุด> บิลบอร์ดโกลบอลนอกสหรัฐ  | ยอดขาย | การรับรอง | อัลบั้ม |
| --- | --- | --- | --- | --- | --- | --- | --- | --- | --- |
| "อังกอร์" (ญี่ปุ่น: アンコール; โรมาจิ: Ankōru อังกฤษ: Encore) | 2021 | มินากามิ, คามินะ. เซไกโนะโอวาริโตะ ซาโยนาระโนะอูตะ. | 5 | 8 | 177 | 76 |  ญี่ปุ่น: 48,459 |  RIAJ: เงิน (สตรีมมิง) | เดอะบุก |